Paige Campbell

Paige Campbell (født 27. juni 1996) er en australsk friidrettsutøver som hovedsakelig konkurrerer i mellomdistanseløp og langdistanseløp, men hun har også konkurrert i sprintløp og hinderløp. Hennes fremste internasjonale meritter er gull på 5000 meter under Oseaniamesterskapet i friidrett 2022 og 3000 meter hinder under Oseaniamesterskapet i friidrett 2019.

Idrettskarriere 
Campbell deltok i det australske juniormesterskapet i friidrett 2014, og ble der nummer sju på 3000 meter hinder. Året ette ble hun nummer fire på 3000 meter hinder under det australske juniormesterskapet, og hun fikk sølv i samme øvelse under det australske mesterskapet i friidrett i 2015. Under det australske mesterskapet i 2016 ble hun nummer fem, i 2017 ble hun nummer fire, og i 2018 ble hun nummer to på 3000 meter hinder. I 2018 deltok hun også i det australske mesterskapet på 10.000 meter, og ble der nummer seks.

Hun deltok i VM i terrengløp 2019 i Århus, og ble der nummer 29 i seniorklassen individuelt, og Australia kom på femteplass i lagkonkurransen. Den 7. april 2019 vant hun 3000 meter hinder under det australske mesterskapet i friidrett, og vant med det sin første nasjonale tittel. Senere samme år vant hun 3000 meter hinder under Oseaniamesterskapet i friidrett, og hun kom på sjuendeplass under Sommeruniversiaden 2019. Hun ble slått ut i forsøksheatet på 3000 meter hinder under VM i friidrett 2019, og hun ble nummer fire under det australske mesterskapet på 10.000 meter. I 2021 kom hun på tredjeplass på 3000 meter hinder under det australske mesterskapet i friidrett.

I 2022 kom hun på sjuendeplass på 5000 meter under det australske mesterskapet i friidrett, og hun vant 5000 meter under Oseaniamesterskapet i friidrett 2022. Samme år deltok hun i Gold Coast Marathon, der hun kom på andreplass på 10 km, og hun ble nummer to i det australske mesterskapet i halvmaraton.

Referanser

Eksterne lenker 
 

Australske hinderløpere
Australske mellomdistanseløpere
Australske langdistanseløpere
Australske mestere i friidrett
Oseaniamestere i friidrett